Lisa våkner en morgen med et akutt tilfelle av blues. Læreren hennes oppdager tristheten hennes og sender med henne en lapp hjem til foreldrene. Homer og Bart bruker imidlertid tiden på å spille et videospill. Bart har 48 seire på rad, og bruker bare én runde på å slå hodet av Homers bokser på skjermen. Mens Homers bokser ligger nede for telling gir Marge ham lappen fra Lisas lærer. Ingen ting foreldrene sier kan gjøre Lisa gladere.